Diari Oficial de la Generalitat Valenciana


Sumari del DOGV 9939, del 18-09-2024 (2024/8777)

ANUNCI pel qual se sotmet a informació pública l'aprovació inicial de la modificació puntual número 12 de l'homologació global de les normes subsidiàries. (Expedient 924/2021).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8777

CVE
:   UBWN-G-3490-5261

Data del document
:   21-08-2024

Organisme emissor
:   Ajuntament de Xeraco

Tipus de document
:   Anunci

El Ple d'este Ajuntament en la sessió celebrada en data 30 de juliol de 2024 ha adoptat l’acord la part dispositiva del qual es transcriu seguidament:

«A la vista de tot l'exposat, el Ple de l'Ajuntament acorda:

Primer. Aprovar inicialment la modificació puntual núm. 12 de l'homologació global de les normes subsidiàries de Xeraco que té per objecte, d'acord amb la documentació redactada per l'enginyer de camins, canals i ports Rafael Femenía de Sierra:

Projectar una rotonda en la prolongació de l'avinguda Bruguieres amb este vial límit nord del sòl urbà en el PGOU i un altre que ja existeix projectat en la intersecció amb el camí del cementeri Camí de la Mar consistint a reduir el nombre de places d'aparcament en este vial mitjançant la transformació de les places en bateria en cordó i projectant una altra rotonda en el gir a 90° al final quasi en la intersecció amb ADIF. Esta rotonda a part de provocar el calmat del trànsit pot suposar el punt d'arrancada d'un accés a la variant projectada de la CN-332 (Autovia A-38) en un futur dins de la mobilitat urbana sostenible.

I per a no deixar espais intermedis entre el sòl urbà vigent i la Ronda, l'espai intermedi d'uns 20 m es qualifiquen parcialment fins a 580 m² a l'efecte de compensar reduccions efectuades en el límit oest del jardí pel vial de la Ronda i la resta com dotacional múltiple amb una superfície de 3.920 m².

La modificació incorpora les ordenances d'edificació necessàries per al desenvolupament adequat d'estos espais, així com la previsió futura en coordinació amb el PGOU en tramitació. Així, s'afig la norma 35 *quinquies*  referida a l'equipament dotacional múltiple nucli (QM) Ronda Nord i norma 35 *sexies*  referent a dotacional xarxa viaria vial Ronda Nord tangencial equipament educatiu i jardí.

Segon. Sotmetre la referida modificació puntual núm. 12 a informació pública per un termini de 45 dies per mitjà de la inserció del corresponent edicte en el *Diari Oficial de la Generalitat Valenciana*  i en premsa escrita de gran difusió en la localitat, així com en el tauler d'anuncis i en el portal de transparència de la seu electrònica de l'Ajuntament de Xeraco. (www.xeraco.es)

Durant la informació pública es posarà a la disposició del públic la versió inicial de la modificació i l'informe d'avaluació ambiental i territorial i estratègic en la seu electrònica municipal (www.xeraco.es), en el tauler d'anuncis electrònic i en el Portal de Transparència (>Territori, Urbanisme i Medi Ambient >7.1 Planejament urbanístic>7.1.1 Instruments en tràmit> Modificació puntual núm. 12 i els anuncis hauran d'indicar l'adreça electrònica per a la seua consulta.

A més, durant este termini qualsevol persona podrà consultar el document diligenciat de la modificació puntual en el departament d'urbanisme de l'Ajuntament de Xeraco (plaça de l'Església, 3, de Xeraco) en horari d'oficina (de 09.00 a 14.00 hores, de dilluns a divendres) a l'efecte de presentar les al·legacions oportunes.

Tercer. Sotmetre la modificació de les normes subsidiàries municipals a consulta dels organismes afectats, amb petició dels informes exigibles d'acord amb la legislació sectorial, així com a les entitats subministradores dels servicis públics urbans que puguen resultar afectades, sent les següents:

– Servici Territorial d'Urbanisme de València

– Servici Paisatge i Servici Planificació Territorial

– Servici Gestió Riscos en el Territori. PATRICOVA

– Servici Mobilitat Urbana

– Servici Gestió Espais Naturals Protegits (zona humida)

– Servici Infraestructures Educatives.

– ADIF

– Demarcació de Carreteres de l'Estat

– Hidraqua

– Telefónica, Masmóvil

– Iberdrola

Quart. Suspendre la tramitació de l'atorgament de llicències en l'àrea objecte de la modificació puntual núm. 12 de l'homologació global de les normes subsidiàries de Xeraco, podent només concedir-se llicències per a obres o actuacions compatibles amb l'antiga i nova ordenació segons disposa l'article 68 TRLOTUP.»

  

Xeraco, 21 d'agost de 2024

Avelino Peiró Mascarell

Alcalde president